“คลินิกแก้หนี้” ตั้งโต๊ะให้คำปรึกษาช่วยลูกหนี้สารพัดบัตรตลอดพ.ย.-ธ.ค.นี้
"คลินิกแก้หนี้" เปิดงาน “เดือนแห่งการประนีประนอมข้อพิพาท” พร้อมตั้งโต๊ะให้คำปรึกษาช่วยลูกค้าหนี้สารพัดบัตรตลอดเดือนพ.ย.-ธ.ค.นี้ 
"คลินิกแก้หนี้" เปิดงาน “เดือนแห่งการประนีประนอมข้อพิพาท” พร้อมตั้งโต๊ะให้คำปรึกษาช่วยลูกค้าหนี้สารพัดบัตรตลอดเดือนพ.ย.-ธ.ค.นี้
5 พ.ย. 2562

“คลินิกแก้หนี้” ชวนประชาชนผู้สนใจเข้าร่วมพิธีเปิดงาน  “เดือนแห่งการประนีประนอมข้อพิพาท” จัดโดย ศูนย์ไกล่เกลี่ยและประนอมข้อพิพาท ศาลแพ่งพระโขนง ในวันที่ 4 พฤศจิกายน 2562 ณ ศาลแพ่งพระโขนง กรุงเทพฯ โดยคลินิกแก้หนี้ได้เปิดโต๊ะให้คำปรึกษาเพื่อช่วยลูกค้าหนี้เสียสารพัดบัตร ทั้งบัตรเครดิต บัตรกดเงินสด สินเชื่อส่วนบุคคลที่ไม่มีหลักประกันของสถาบันการเงินและผู้ประกอบธุรกิจทางการเงินที่เข้าร่วมโครงการ รวม 35 แห่ง ตลอดระยะเวลา 2 เดือน เริ่มตั้งแต่วันที่ 4 พฤศจิกายน 2562 – 30 ธันวาคม 2562 ตั้งแต่เวลา 8.30-16.30 น.
โดยมีบริการตรวจสอบคุณสมบัติเบื้องต้นเพื่อรับสมัครเข้าร่วมโครงการฯ และให้บริการตรวจเครดิตบูโรกับบริษัทข้อมูลเครดิตแห่งชาติ จำกัด (NCB) โดยไม่เสียค่าใช้จ่ายและรู้ผลทันที ติดต่อสอบถามได้ที่ Call Center 02-610-2266  ทุกวันจันทร์-ศุกร์ เวลา 8.30-17.00 น.  สมัครเข้าร่วมโครงการคลินิกแก้หนี้ผ่านเว็บไซต์ได้ที่ www.คลินิกแก้หนี้.com และ www.debtclinicbysam.com แอดไลน์ @debtclinicbysam  ติดตามข่าวสารได้ที่ เฟซบุ๊ก คลินิกแก้หนี้ และ ยูทูบ Debtclinicbysam หรือสอบถามที่ศูนย์ไกล่เกลี่ยและประนอมข้อพิพาท ศาลแพ่งพระโขนง โทร 02-745-5901-9 ต่อ 501 และ  504